КНР, които заявиха интереса си по време на изготвянето на извадката, както и на правителството на Китайската народна република (ПКНР). Отговори на въпросника бяха получени само от двама производители от Съюза и от едно китайско дружество Shaanxi Yuheng Tungsten & Molybdenum Industrial Co., Ltd. Това дружество е било производител на продукта, предмет на прегледа съгласно определението в съображение 32, но понастоящем производството е спряно, а дружеството се занимава само с търговска дейност.
 (19)
 Поради това не беше оказано съдействие от ПКНР или от производителите (7) на продукта, предмет на прегледа, в КНР, независимо от това дали те са изнасяли или не. Комисията информира производителите за последиците от липсата на съдействие; независимо от това нито един производител не оказа съдействие в разследването.
 1.8. Контролни посещения
 (20)
 Комисията издири и провери цялата информация, която сметна за необходима за определяне на вероятността за продължаване или повторно възникване на дъмпинга и на вредата, както и на интереса на Съюза. В съответствие с член 16 от основния регламент бяха извършени контролни посещения в помещенията на следните дружества:
 Производители от Съюза
 —
 Gesellschaft für Wolfram Industrie mbH, Traunstein, Германия;
 —
 Plansee SE, Reutte, Австрия;
 Износител в КНР
 —
 Shaanxi Yuheng Tungsten & Molybdenum Industrial Co., Ltd, Baoji, Shaanxi, КНР.
 1.9. Процедура за определяне на нормалната стойност съгласно член 2, параграф 6а от основния регламент
 (21)
 С оглед на съществуването на достатъчно налични доказателства при започването на разследването, които показват съществуването на значителни нарушения по смисъла на член 2, параграф 6а, буква б) от основния регламент, Комисията счете за целесъобразно да започне разследването на основание член 2, параграф 6а от основния регламент.
 (22)
 В резултат на това, за да събере данните, необходими за евентуалното прилагане на член 2, параграф 6а от основния регламент, в известието за започване на преглед Комисията прикани всички известни производители в КНР да предоставят информацията, изискана в приложение III към известието за започване на преглед, по отношение на материалите за влагане, използвани за производството на продукта, предмет на прегледа. Двама китайски производители представиха информация в това отношение.
 (23)
 С цел да получи информацията, която смята за необходима за разследването относно твърденията за значителни нарушения по смисъла на член 2, параграф 6а, буква б) от основния регламент, както беше посочено в съображение 18, Комисията изпрати въпросник и на ПКНР. Отговор от ПКНР не беше получен.
 (24)
 В известието за започване на преглед Комисията също така прикани всички заинтересовани страни да изложат становищата си, да представят информация и да осигурят доказателства по отношение на целесъобразността на прилагането на член 2, параграф 6а от основния регламент в срок от 37 дни от датата на публикуване на това известие в Официален вестник на Европейския съюз. В това отношение не бяха получени изявления или допълнителни доказателства нито от ПКНР, нито от производителите в КНР.
 (25)
 В известието за започване на преглед Комисията също така уточни, че с оглед на наличните доказателства може да се наложи да бъде избрана подходяща представителна държава съгласно член 2, параграф 6а, буква а) от основния регламент с цел определяне на нормалната стойност въз